Verbrande liggaam in veld gevind | Maroela Media
Verbrande liggaam in veld gevind
Die De Deur-polisie het Saterdag 'n vrou, tussen 25 en 35 jaar oud, se liggaam in 'n oop veld naby 'n kleinhoewe in Bronkhorstfontein in Johannesburg-Suid ontdek. Haar liggaam was erg deur die vuur verteer.
AO Tshegofatso Maliehe, woordvoerder van die De Deur-polisie, sê 'n lid van die gemeenskap het die polisie die middag van die verbrande liggaam verwittig. Polisielede het na die veld gegaan, waar hulle haar liggaam op 'n stuk gruis in die veld gevind het. Dit lyk asof 'n gedeelte van die veld ook gebrand het.
"Die vrou het 'n plastieksak oor haar kop gehad wat tydens die brand oor haar gesig gesmelt het. Haar hande en voete was met lappe vasgebind," sê Maliehe.
Die polisie weet nog nie wie die vrou is nie.
Maliehe sê die polisie ondersoek 'n saak van moord. Die motief vir die moord is nog nie bekend nie.
Enigiemand met meer inligting wat tot die inhegtenisneming van die skuldiges kan lei, kan die ondersoekbeampte, kapt. Francois Kruger, by 082 319 9620 bel.
Zondo-kommissie: Talle vrae oor minister se aanstelling van Gupta-raadgewer
Bevindings teen ANC-hoë oor VBS ter syde gestel
Ons sg. Beskaafde wereld wat te beskaaf is vir die doodstrsf.
So eie aan SUID AFRIKA. OH WELL – dit is mos maar net nog 'n klein deeltjie van ons grusame statistiek, ongeag die wreedheid wat soveel vrouens daagliks moet deurstaan.